Diari Oficial de la Generalitat Valenciana


Sumari del DOGV 9680, del 11-09-2023 (2023/9170)

RESOLUCIÓ de 4 de setembre de 2023, del Servei Territorial d'Indústria, Energia i Mines d'Alacant, de caducitat per revocació de l'autorització administrativa i arxivament de l'expedient de sol·licitud d'autorització administrativa, i aprovació de projecte de les instal·lacions d'emmagatzematge i xarxa de distribució de GLP a granel per a subministrament a la urbanització Castalla Internacional, en el terme municipal de Castalla. CBREDE/2017/15/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9680

Data del DOGV
:   11-09-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/9170


Data del document
:   04-09-2023

Organisme emissor


Tipus de document
:   Resolució

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * empresa privada

RESOLUCIÓ de 4 de setembre de 2023, del Servei Territorial d'Indústria, Energia i Mines d'Alacant, de caducitat per revocació de l'autorització administrativa i arxivament de l'expedient de sol·licitud d'autorització administrativa, i aprovació de projecte de les instal·lacions d'emmagatzematge i xarxa de distribució de GLP a granel per a subministrament a la urbanització Castalla Internacional, en el terme municipal de Castalla. CBREDE/2017/15/03. [2023/9170]  
Antecedents de fet  
Primer. El passat 6 de juny de 2018 es dicta una resolució del Servei Territorial d'Indústria i Energia d'Alacant, per la qual s'atorga a Redexis GLP, SLU, l'autorització administrativa prèvia per a la construcció de les instal·lacions d'emmagatzematge i xarxa de distribució de GLP a granel per a subministrament a la urbanització Castalla Internacional, en el terme municipal de Castalla, província d'Alacant, i s'aprova el projecte tècnic d'execució.  
Segon. Amb data 16 d'octubre de 2018, Redexis GLP, SLU, a través d'un representant degudament acreditat, presenta davant el Servei Territorial d'Indústria i Energia d'Alacant, sol·licitud de modificació del projecte aprovat per la Resolució de 6 de juny de 2018, a causa de requeriment de l'Ajuntament de Castalla, el qual pretén cedir per a la instal·lació un solar diferent del contemplat en el projecte inicialment aprovat.  
El procediment administratiu corresponent a aquesta sol·licitud ha sigut tramitat amb el mateix expedient de referència corresponent a la Resolució de 6 de juny de 2018, el CBREDE/2017/15/03, pel Servei Territorial d'Indústria i Energia Alacant.  
Tercer. En data 17 de maig de 2019 s'emet una resolució del Servei Territorial d'Indústria i Energia d'Alacant, per la qual s'atorga a Redexis GLP, SLU, autorització administrativa prèvia per a la construcció de les instal·lacions d'emmagatzematge i xarxa de distribució de GLP a granel per al subministrament a la urbanització Castalla Internacional, en el terme municipal de Castalla, província d'Alacant, i s'aprova el nou projecte tècnic d'execució, i on s'establien condicions per al seu compliment i eficàcia.  
Quart. Que ha transcorregut el termini establit i no s'han complit les condicions marcades en la resolució administrativa d'autorització administrativa i aprovació de projecte, en concret:  
«- El termini d'execució de les obres serà de 6 mesos, a comptar a partir de la data en què es notifique aquesta resolució. No obstant això, amb anterioritat a la finalització del termini, l'empresa peticionària podrà sol·licitar una ampliació concreta d'aquest mitjançant sol·licitud motivada davant aquest servei territorial d'Indústria i Energia, i acompanyarà a aquest efecte la documentació justificativa de la demora i del cronograma de treballs previstos per al nou termini sol·licitat.  
….  
- Finalitzades les obres de construcció, Redexis GLP, SLU, procedirà a efectuar les proves i assajos corresponents, així com a presentar davant el Servei Territorial d'Indústria i Energia els corresponents certificats, inclòs el certificat de direcció i final d'obra, subscrit per tècnic titulat competent, en el qual conste que la instal·lació s'ha realitzat d'acord amb la normativa i especificacions contemplades en el projecte d'execució aprovat, així com amb les prescripcions de la reglamentació tècnica i de seguretat aplicable a les instal·lacions objecte del projecte. Quan el mencionat certificat de direcció i final d'obra no estiga visat pel corresponent col·legi professional, s'acompanyarà de l'oportuna declaració responsable conforme a l'indicat en la Resolució de 22 d'octubre de 2010, de la Direcció General d'Energia.»  
  
Cinqué. En data 12 de juny de 2023, es va enviar a Redexis GLP, SLU, tràmit d'audiència, notificat en aquesta mateixa data, de conformitat amb el que es disposa en l'article 82 de la Llei 39/2015, d'1 d'octubre, del procediment administratiu comú de les administracions públiques; se li va donar un termini de 10 dies per a al·legar i presentar els documents i justificacions que estime pertinents abans de dictar la corresponent resolució, no havent aportat cap document corresponent a l'expedient.  
  
Fonaments de dret  
Primer. La instrucció i resolució del present procediment administratiu correspon a la Generalitat, en estar les instal·lacions objecte d'aquest radicades íntegrament en territori de la Comunitat Valenciana, i no estar enquadrades en les contemplades que són competència de l'Administració general de l'Estat, d'acord amb l'article 3.2 de la Llei 34/1998, de 7 d'octubre, del sector d'hidrocarburs.  
Segon. D'acord amb l'article 2.2.b de l'Ordre de 9 de febrer de 2001, de la Conselleria d'Indústria i Comerç, i considerant el que s'estableix en el Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat; en el Decret 126/2023, de 4 d'agost, del Consell, de modificació de determinats aspectes del Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat; i en l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desplega el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, vigent en el que no s'opose al Decret 112/2023 i al Decret 126/2023, la resolució del procediment és competència del Servei Territorial d'Indústria, Energia i Mines de la província. Aquesta ordre continua vigent en l'àmbit administratiu en virtut de la disposició transitòria única i la disposició derogatòria del Decret 137/2023, de 10 d'agost, del Consell, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme.  
Tercer. De conformitat amb la condició 9 del punt resolutiu segon de la resolució del Servei Territorial d'Indústria i Energia d'Alacant, per la qual s'atorga autorització administrativa a Redexis Gas, SA, per a la instal·lació d'una planta de GLP i la seua connexió a la xarxa de distribució de gas natural prevista al Pinós i s'aprova el projecte d'execució de les instal·lacions corresponents: «Aquest servei territorial, amb el tràmit previ de l'oportú procediment, deixarà sense efecte la present aprovació en qualsevol moment en què observe l'incompliment o inobservança de les condicions imposades en ella.»  
Així com amb la condició 5 del punt resolutiu primer de l'esmentada resolució: «Serà causa de revocació de la present autorització l'incompliment de les condicions expressades en ella, la variació substancial de les característiques descrites en la documentació presentada i que ha determinat el seu atorgament o altres causes previstes en l'ordenament jurídic.»  
Quart. Considerant el que es disposa en els articles 21 de la Llei 39/2015, de 26 de novembre, de règim jurídic de les administracions públiques i del procediment administratiu comú, i tot allò que antecedeix, complits els requisits i els procediments legals i reglamentaris establits en la legislació vigent aplicables, aquest servei territorial d'Indústria, Energia i Mines, en relació amb l'article 46 bis 7 de la Llei 34/1998, de 7 d'octubre, del sector d'hidrocarburs, resol:  
  
Declarar la caducitat per revocació de l'autorització administrativa amb arxivament de les actuacions de l'expedient CBREDE/2017/15/03, relatiu al projecte de construcció de les instal·lacions d'emmagatzematge i xarxa de distribució de GLP a granel per a subministrament a la urbanització Castalla Internacional, en el terme municipal de Castalla, província d'Alacant.  
  
Contra la present resolució, que no posa fi a la via administrativa, podrà interposar-se un recurs d'alçada davant la Direcció General d'Energia i Mines (carrer de la Democràcia, 77, Ciutat Administrativa Nou d'Octubre, torre 2, 46365 València) en el termini d'un mes, comptat a partir de l'endemà de la notificació de la present resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Alacant, 4 de setembre de 2023.- La cap del Servei Territorial d'Indústria, Energia i Mines d'Alacant: Rosa María Aragonés Pomares.